ОБРАЗЛОЖЕЊЕ

I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у одредби члана 97. тачка 7. Устава Републике Србије, према којој Република Србија, између осталог, уређује и обезбеђује својинске и облигационе односе и заштиту свих облика својине и одредби тачке 11. истог члана, према којој Република Србија, између осталог, уређује и обезбеђује прикупљање статистичких и других података од општег интереса.

II. РАЗЛОЗИ ЗА ДОНОШЕЊЕ ЗАКОНА

Разлози за доношење овог закона садржани су у потреби да се омогући упис свих врста инфраструктурних и подземних објеката, и то на једном месту, односно у једној бази података. Према сада важећим законским решењима неке врсте инфраструктурних и подземних објеката се уписују у базу података катастра непокретности, неке у базу података катастра водова, док за поједине врсте инфрастуктурних и подземних објеката упис у наведене базе података уопште није могућ или није адекватан.

Доношењем овог закона створиће се правни основ да се база података катастра водова надогради и да, поред водова, обухвати и друге инфраструктурне објекте, као и све подземне објекте.

Изградња инфраструктурних објеката постоји од када постоји и човечанство (путеви, канали), али сада 21. век нам доноси нове, модерне инфраструктуре, као што су телекомуникацијске мреже и средства и многе друге за које морају да се створе услови за њихово регистровање и стављање у правни промет, а тиме и у развој друштва.

Историја уписа водова, као један део инфраструктуре у Републици Србији започиње у 1974. години доношењем Закона о катастру водова и подземних објеката. Овим законом послови израде и одржавања катастра водова проглашени су пословима од општег интереса за Републику Србију.

Од 1992. године Републички геодетски завод, преузимањем покрајинских, градских и општинских геодетских управа, преузима и надлежност за израду и одржавање катастра водова. Од 1996. године, после стечених искустава на изради дигиталних катастарских планова, у Републичком геодетском заводу започиње и поступак превођења аналогних планова катастра водова у дигитални облик.

Законом о државном премеру и катастру („Службени гласник РС”, број 72/09), који је ступио на снагу 11. септембра 2009. године, катастар водова је дефинисан као основни регистар о водовима и стварним правима на њима. Дакле, тим законом први пут је у нашем правном систему уведена могућност, да се у регистар, поред приказа положаја водова у простору и података о њиховим основним карактеристикама, упишу право својине и друга стварних права на водовима.

Водови за које се, у складу са Законом о државном премеру и катастру („Службени гласник РС”, бр. 72/09, 18/10, 65/13, 15/15 - УС, 96//15, 47/17 - aутентично тумачење, 113/17 - др. закон, 27/18 - др. закон, 41/18 - др. закон, 9/20 - др. закон) врши премер, оснивање и одржавање катастра водова, јесу надземни и подземни водови (линијски водови) са припадајућим уређајима и постројењима за водоводну, канализациону и дренажну, топловодну, електроенергетску, телекомуникациону, нафтоводну и гасоводну мрежу, укључујући и заједничке објекте водова. Припадајући уређаји и постројења су уређаји, односно постројења који су изграђени на водовима и омогућавају функционисање и коришћење водова. Заједнички објекти су објекти у којима се налази више врста водова.

Република Србија и Међународна банка за обнову и развој у 2019. години потписале су Споразум о зајму за додатно финансирање за Пројекат „Унапређење земљишне администрације у Републици Србији”. У оквиру Дела II : Е-управа за пружање приступа информацијама о непокретностима предвиђена је и имплементација интегрисаног система за катастар непокретности и упис права, који се заснива на стратегији информационих и комуникационих технологија (ИКТ) и стратегији архива Републичког геодетског завода. Један од делова интегрисаног система је и катастар водова који треба да се дигитализује и допуни са инфраструктуром и подземним објектима који се сада не воде у тој евиденцији, те тако из „катастра водова” прерасте у „катастар инфраструктурних и подземних објеката – катастар инфраструктуре”, као део интегрисаног Геодетско катастарског информационог система.

Предложеним изменама и допунама Закона о државном премеру и катастру предвиђено је да та база података обухвати целокупну инфраструктуру у Републици Србији, и то, из области саобраћаја (копнени, водни и ваздушни саобраћај), подземних и надземних инсталација (водова), енергетских и електронских комуникационих мрежа и средстава, са припадајућим уређајима и постројењима, као и подземне објекте (подземни пролази, склоништа итд.).

Овакав системски приступ омогућује добијање информација и података на једном месту у оквиру интегрисаног Геодетско катастарског информационог система за све објекте из катастара непокретности и за све типове инфраструктурних објеката који постоје на одређеној локацији, затим, адекватан графички приказ инфраструктуре, боље могућности планирања простора, превентивно спречавање оштећења подземних и надземних инсталација (водова) и смањење трошкова директне и индиректне штете приликом изградње нових објеката, несметану реализацију пројеката парцелације и препарцелације на земљишту изнад подземне инфраструктуре, а што би резултирало и са оптималним управљањем инфраструктуром, као и управљањем власништвом инфраструктуре, односно могућношћу продаје, стављања хипотеке, давања у закуп итд.

Предложеним изменама и допунама Закона о државном премеру и катастру предвиђене су и измене са циљем да се унапреди квалитет, поузданост и тачност података о непокретностима, те да се спрече евентуалне злоупотребе и несавесност у раду геодетских организација. Пракса је показала да поједине геодетске организације злоупотребљавају пренето овлашћење за обављање теренских геодетских радова, те тако, уместо да у елаборату геодетских радова прикажу фактичко стање утврђено на терену, оне приказују неистините податке, на пример за објекат који на терену има два спрата прикажу у елаборату да има три спрата и др. Са циљем да се спречи ова појава предвиђена је казна трајно одузимање лиценце за рад геодетској организацији која у елаборату геодетских радова прикаже непостојеће промене на терену или неистините податке о насталим променама на терену. Такође, предложено је и овлашћење инспектора да забрани геодетској организацији извођење геодетских радова на период од месец дана, ако након записником наложених мера за отклањање утврђених неправилности, у наредном року од једне године, понови исту неправилност. Поред тога, допуњене су одредбе којима је уређена обавеза геодетске организације да пријави Заводу настале промене од значаја за њен рад, те је предвиђено и обавезно пријављивање сваке промене у погледу броја запослених лица и геодетских инструмената, будући да су одређени број запослених лица геодетске струке и поседовање одговарајућих мерних инструмената са документом о исправности који не може бити старији од две године, услов за добијање лиценце за рад, односно за обављање одређене врсте геодетских радова.

Такође, изменама и допунама Закона приступило се ради побољшања текста важећег закона и усклађивања са међународним стандардима и упутствима најбоље праксе у области масовне процене вредности непокретности и вођења регистра цена.

На основу анализе података о катастарским културама и класама земљишта утврђено је да подаци о културама и класама који су уписани у катастру, а који служе као основ за обрачун катастарског прихода, нису ажурни, односно да се стање на терену (утврђено на основу сателитских снимака) знатно разликује од стања уписаног у катастру непокретности. Ово из разлога, што се Републичком геодетском заводу не достављају редовно подаци неопходни за ажурирање катастра, односно што имаоци права на непокретностима не пријављују редовно промену културе и класе земљишта, иако су на то обавезни, сходно одредби члана 117. став 1. Закона о државном премеру и катастру. Такође, Одлука о утврђивању лествице катастарског прихода није мењана од дана доношења (21. априла 1994. године), нити је донета одлука о валоризацији катастарског прихода, иако су се цене пољопривредних и шумских производа, односно просечних материјалних трошкова на основу којих се утврђује катастарски приход мењале у протеклом периоду. Из наведеног разлога измењени су порески прописи, тако да се више не плаћа порез на приходе од пољопривреде и шумарства на катастарски приход, а основица пореза на имовину код пољопривредног и шумског земљишта више није катастарски приход, већ вредност непокретности. Будући да катастарски приход више није релевантан показатељ остварених прихода грађана од пољопривреде и шумарства, предложено је да се из делокруга Републичког геодетског завода избрише обрачун катастарског прихода.

III. ОБЈАШЊЕЊЕ ОСНОВНИХ ИНСТИТУТА И ПОЈЕДИНИХ РЕШЕЊА

Одредбом члана 1. извршено је терминолошко усклађивање, односно измена појма „катастар водова” у појам „катастар инфраструктурних и подземних објеката (у даљем тексту: катастар инфраструктуре)”.

Одредбама члана 2. извршено је терминолошко усклађивање, односно измена одредбе члана 2. тачка 14) важећег Закона тако што је појам „катастарски план водова” измењен у појам „катастарски план инфраструктурних и подземних објеката“, измена одредбе тачке 16) истог члана којом је дефинисан сада „извод из базе података катастра инфраструктуре” уместо појма „лист водова” и измена појма „лист непокретности”, који је дефинисан тачком 17) истог члана, у појам „извод из базе података катастра непокретности”.

Одредбом члана 3. предвиђено је да се из члана 4. став 2. тачка 2) важећег Закона речи: „и подземни” бришу, будући да се подземни објекти више неће уписивати у катастар непокретности, већ у у катастар инфраструктуре. Такође предвиђено је да се у одредбу тачке 3), којом је прописано који посебни делови објекта се уписују у катастар непокретности, дода и гаражно место, будући да се исто већ уписује у катастар непокретности у складу са чланом 19. Закона о основама својинскоправних односа („Службени лист СФРЈ”, бр. 6/80 и 36/90, „Службени лист СРЈ”, број 29/96 и „Службени гласник РС”, број 115/05-др. закон), којом је прописано да се право својине може стећи и на гаражном месту, као посебном делу објекта. Такође је предвиђено да се дода и упис других простора, као и да се из одредбе става 3. истог члана, којом су дефинисани објекти који се уписују у катастар непокретности, избришу склоништа, јер ће иста бити предмет уписа у катастар инфраструктуре.

Одредбама члана 4. предвиђено је да се члану 10. важећег Закона прецизира тачка 8) додавањем речи „и одржавања катастра непокретности и катастра инфраструктуре”, за које потребе се врши снимање из ваздушног простора Републике Србије, да се из делокруга Републичког геодетског завода избрише обрачун катастарског прихода, а да се дода вођење Регистра цена непокретности и израда и објављивање периодичних извештаја о тржишту непокретности и извештаја о РГЗ индексу цена непокретности, као и успостављање и вођење посебне евиденције о утврђеним променама на непокретностима које нису уписане у катастар непокретности, које послове већ обавља у складу са законом.

Одредбом члана 5. предвиђено да се у члану 18. став 1. важећег Закона прецизира промену којих података је геодетска организација дужна да пријави Заводу, као и да на захтев инспектора сачини и достави извештај о самопровери испуњености захтева из контролне листе и самопроцени ризика, у року од 15 дана од дана пријема захтева.

Одредбом члана 6. предвиђено је да се у члану 19. став 2. важећег Закона, поред прописаних обавеза лица са геодетском лиценцом, односно лица геодетске струке које изводи радове у геодетској организацији која нема запослене са геодетском лиценцом, дода и обавеза да у елаборату геодетских радова веродостојно прикаже фактичко стање на терену утврђено увиђајем на лицу места, по поднетом захтеву.

Одредбом члана 7. предвиђено је да се у члану 20. став 3. важећег Закона дода нова тачка 2а, којом ће се прописати одузимање лиценце геодетској организацији и у случају ако достави елаборат геодетских радова и записник о извршеном увиђају о непостојећим променама или са неистинитим подацима, или је елаборат израдило лице које није запослено, односно ангажовано у тој геодетској организацији.

Одредбом члана 8, којом се мења члан 54. важећег Закона, уређен је премер инфраструктурних и подземних објеката и дата дефиниција инфраструктурног објекта (који може бити подземни и надземни), као и дефиниција подземног објекта.

Одредбом члана 9. извршена је измена појма „лист непокретности” у појам „извод из базе података катастра непокретности”.

Одредбом члана 10, којом се мења члан 142. важећег Закона, уређен је садржај базе података катастра инфраструктуре и наведене тематске целине које база садржи, с тим да ће се класификација инфраструктурних и подземних објеката утврдити каталогом шифара и назива за катастар инфраструктуре, који ће донети директор Завода.

Одредбом члана 11, којом се мења члан 144. важећег Закона, уређен је извод из базе података катастара инфраструктуре.

Одредбама чл. 12-15. мењају се и допуњују одредбе чл. 149, 150, 151. и 152. важећег Закона у циљу побољшања текста и усклађивања са међународним стандардима и упутствима најбоље праксе у области масовне процене вредности непокретности и вођења регистра цена.

Одредбама члана 16. предвиђено је да се чешће врши периодично снимање из ваздуха територије Републике Србије, и то једном у три године, уместо пет година како је то сада прописано.

Одредбама члана 17. предвиђено је да се одредба члана 176. став 4. важећег Закона допуни на начин да се и у просторијама Републичког геодетског завода може вршити надзор над радом геодетске организације.

Одредбама члана 18. предвиђено је овлашћење инспектора да забрани геодетској организацији извођење геодетских радова на период од месец дана, ако након записником наложених мера за отклањање утврђених неправилности, у наредном року од једне године, понови исту неправилност.

Одредбама члана 19. извршено је усклађивање прекршајних одредаба члана 183. став 1. Закона са предложеним изменама у члану 18. став 1. тачка 5) Закона, односно прописивање прекршаја за повреду новопредложене одредбе члана 18. став 1. тачка 11), у вези са чланом 5. Предлога закона.

Одредбама члана 20. врши се терминолошко усклађивање тако што се:

- на свим местима у називу главе, називу одељка, називу члана и у одредбама важећег Закона речи: „катастар водова” у одређеном падежу замењују речима: „катастар инфраструктуре” у одговарајућем падежу;

- на свим местима у одредбама Закона речи: „катастар непокретности и водова” у одређеном падежу замењују речима: „катастар непокретности и катастар инфраструктуре” у одговарајућем падежу;

- на свим местима у називу одељка, називу члана и у одредбама Закона, осим у одредби члана 147. став 4. и одредби члана 184. став 1. тачка 8), реч: „вод”, у једнини и множини, у одређеном падежу замењује се речима: „инфраструктурни и подземни објекат”, у једнини и множини, у одговарајућем падежу.

Одредбама члана 21. предвиђено је да jе Завод дужан, најкасније до 1. јула 2025. године, да успостави информациони систем за катастар инфраструктуре, те да ће, када се успостави тај информациони систем, инфраструктурне и подземне објекте који су уписани у катастар непокретности, по службеној дужности брисати из катастра непокретности, изменити начин коришћења земљишта (култура) и уписати у катастар инфраструктуре, без доношења решења. Такође је предвиђено да су власници инфраструктурних и подземних објеката, као и објеката у њиховој функцији, који нису уписани у катастар непокретности, односно катастар водова, дужни да ангажују овлашћену геодетску организацију да изврши премер тих објеката, те да поднесу захтев за упис у катастар инфраструктуре, у року од три године од дана оснивања катастра инфраструктуре.

Одредбом члана 22. прописан је рок за усклађивање подзаконских аката са одредбама овог закона и за доношење каталога шифара и назива за катастар инфраструктуре од шест месеци од дана ступања на снагу овог закона.

Одредбом чланa 23. уређено је ступање на снагу закона.

IV. ОЦЕНА ПОТРЕБНИХ ФИНАНСИЈСКИХ СРЕДСТАВА

За спровођење овог закона обезбеђена су средства Законом о буџету Републике Србије за 2023. годину у разделу 45, програму 1102- Државни премер, катастар и управљање геопросторним подацима на националном нивоу, програмској активности:

0001 – Управљање непокретностима и водовима, на економској класификацији 42, у укупном, износу од 58.500.000,00 динара- економска класификација 421-Стални трошкови у износу од 20.500.000,00 динара и 423-Услуге по уговору у износу од 38.000.000,00 динара.

0002 – Обнова и одржавање референтних основа референтних система и државне границе Републике Србије, на економској класификацији 42, у укупном, износу од 250.000,00 динара – економска класификација 423- Услуге по уговору.

0003 – Стручни, управни и инспекцијски надзор и процена вредности непокретностима економској класификацији 42, у укупном, износу од 220.000,00 динара-економска класификација 423- Услуге по уговору;

0005 – Унапређење регистра просторних јединица и адресног регистра и успостава интероперабилности са другим регистрима на економској класификацији 42 и 51, у укупном, износу од 1.180.000,00 динара- економска класификација 425- Текуће поправке и одржавање у износу од 180.000,00 динара, 512-Машине и опрема у износу од 300.000,00 динара и 515- Нематеријална имовина у износу од 700.000,00 динара.

0006 – Администрација и управљање, на економској класификацији 42 у укупном, износу од 910.000,00 динара-економска класификација 423-Услуге по уговору у износу од 500.000,00 динара и 425-Текуће поправке и одржавање у износу од 410.000,00 динара.

Укупно процењена потребна средства за примену закона у 2023. години износе 61.060.000,00 динара.

У наредним годинама средства ће се планирати на истом или приближно истом нивоу у оквиру утврђених лимита и у складу са билансним могућностима буџета Републике Србије.

V. РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ

Предлаже се доношење овог закона по хитном поступку, сагласно члану 167. Пословника Народне скупштине („Службени гласник РС”, број 20/12-пречишћен текст), због успешног спровођења Пројекта „Унапређење земљишне администрације у Републици Србији”, део који се односи на имплементацију катастра инфраструктурних и подземних објеката, односно катастра инфраструктуре у Републици Србији. Пројекат се финансира средствима из кредита Међународне банке за обнову и развој.

Република Србија и Међународна банка за обнову и развој у 2019. години потписале су Споразум о зајму за додатно финансирање за Пројекат „Унапређење земљишне администрације у Републици Србији” који је ратификован Законом који је донела Народна скупштина Републике Србије, који је објављен у „Службеном гласнику Републике Србије”, број 2/20.

Због реализације пројектних задатака у уговореном року предлаже се доношење овог закона по хитном поступку.

VI. ПРЕГЛЕД ОДРЕДАБА ЗАКОНА О ДРЖАВНОМ ПРЕМЕРУ И КАТАСТРУ

КОЈЕ СЕ МЕЊАЈУ, ОДНОСНО ДОПУЊУЈУ

Предмет уређивања

Члан 1.

Овим законом уређују се стручни послови и послови државне управе који се односе на државни премер, катастар непокретности, ~~катастар водова~~ КАТАСТАР ИНФРАСТРУКТУРНИХ И ПОДЗЕМНИХ ОБЈЕКАТА (У ДАЉЕМ ТЕКСТУ: КАТАСТАР ИНФРАСТРУКТУРЕ), основне геодетске радове, адресни регистар, топографско-картографску делатност, процену вредности непокретности, геодетско-катастарски информациони систем и Националну инфраструктуру геопросторних података и геодетски радови у инжењерско-техничким областима.

Појмови

Члан 2.

Поједини изрази употребљени у овом закону имају следеће значење:

1) „АГРОС” представља мрежу перманентних станица глобалног позиционог система за територију Републике Србије;

2) „бонитирање земљишта” јесте класификација плодног земљишта на основу његових природних особина, без обзира на начин његовог коришћења;

3) „географска имена” јесу имена насељених места и физичко-географских објеката (планина, река, језера, итд.);

4) „геодетска белега” јесте белега за подземно, односно надземно обележавање тачака државне референтне мреже и граница катастарске општине;

5) „геодетска метрологија” јесу чињенице које се односе на физичке величине дужине, угла, времена и убрзања силе земљине теже, њихове јединице, средства, методе, начин и резултате мерења, грешке мерења и друго;

6) „геодетска организација” јесте привредно друштво, друго правно лице и радња – предузетник који су регистровани код надлежног органа за извођење геодетских радова и који испуњавају услове прописане овим законом;

7) „геодетски инструменти” јесу мерила којима се обављају геодетски радови прописани овим законом и користе се за мерење дужине, угла, времена и убрзања силе земљине теже;

8) престала је да важи (види члан 37. Закона - 27/2018-32);

9) „даљинска детекција” јесте метод прикупљања информација путем система који нису у директном физичком контакту са испитиваном појавом или објектом;

10) „дигитални модел терена” јесте тродимензионални приказ математички дефинисаног модела рељефа Републике Србије;

11) „дигитални ортофото” јесте дигитална слика територије Републике Србије у ортогоналној пројекцији, добијена из дигиталног аерофотограметријског снимка, сателитског снимка или снимка добијеног осталим методама снимања из даљинске детекције;

12) „државни референтни систем” јесте координатни систем кога чини скуп нумеричких вредности константи, неопходних да се дефинишу положаји и друга својства тачака у простору Републике Србије;

13) „катастарски план” јесте дводимензионални приказ парцела и објеката у равни државне пројекције;

14) ~~„катастарски план водова” јесте дводимензионални приказ водова у равни државне пројекције~~ „КАТАСТАРСКИ ПЛАН ИНФРАСТРУКТУРНИХ И ПОДЗЕМНИХ ОБЈЕКАТА“ ЈЕСТЕ ДВОДИМЕНЗИОНАЛНИ ПРИКАЗ ИНФРАСТРУКТУРНИХ И ПОДЗЕМНИХ ОБЈЕКАТА У РАВНИ ДРЖАВНЕ ПРОЈЕКЦИЈЕ;

15) „катастарско класирање земљишта” јесте утврђивање катастарске културе и класе за парцеле пољопривредног и шумског земљишта у оквиру једне катастарске општине у односу на катастарски срез;

16) ~~„лист водова” јесте основни документ о водовима и стварним правима на њима~~ „ИЗВОД ИЗ БАЗЕ ПОДАТАКА КАТАСТРА ИНФРАСТРУКТУРЕ“ ЈЕСТЕ ОСНОВНИ ДОКУМЕНТ О ИНФРАСТРУКТУРНИМ И ПОДЗЕМНИМ ОБЈЕКТИМА И СТВАРНИМ ПРАВИМА НА ЊИМА;

17) „~~лист непокретности~~ ИЗВОД ИЗ БАЗЕ ПОДАТАКА КАТАСТРА НЕПОКРЕТНОСТИ” јесте основни документ о непокретностима и стварним правима на њима;

18) (престала је да важи);

19) „основни топографски модел” представља апстракцију простора Републике Србије и чине га дефинисани топографски објекти са припадајућим описом својстава и међусобних односа (атрибути и релације), обухватом прикупљања, правилима креирања и начином приказа, а израђује се на основама и принципима географског информационог система;

20) „СРЕФ” чине материјализоване тачке референтне мреже на територији Републике Србије;

21) „техничка документација” јесте скуп пројеката који се израђују ради утврђивања концепције геодетских радова, разраде услова и начина извођења радова;

22) „топографски објекти” су природни и изграђени објекти на земљиној површини, класификовани у одговарајуће теме, просторно геометријски одређени у државном референтном систему и описани атрибутима;

23) „web сервиси” су програмске компоненте које омогућавају изградњу проширивих, слабо повезаних и платформски независних апликација, који подржавају међуоперативност различитих система и омогућавају апликацијама да размењују поруке коришћењем стандардних протокола.

Члан 3.

Државни премер јесу стручни послови у областима:

1) катастарског премера;

2) премера у поступку уређења земљишне територије комасацијом (у даљем тексту: комасациони премер);

3) премера ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА;

4) топографског премера;

5) премера државне границе.

Катастар непокретности

Члан 4.

(1) Катастар непокретности је основни и јавни регистар о непокретностима и стварним правима на њима.

(2) Непокретности које се, у смислу овог закона, уписују у катастар непокретности, јесу:

1) земљиште (катастарске парцеле пољопривредног, шумског, грађевинског, водног и другог земљишта);

2) надземни ~~и подземни~~ грађевински објекти (у даљем тексту: објекти);

3) посебни делови објеката који чине грађевинску целину (стан, пословни простор, гаража, ГАРАЖНО МЕСТО и други ПРОСТОР).

(3) Објекти, у смислу овог закона, јесу: зграде свих врста, привредни објекти, објекти културе, спорта и рекреације~~, склоништа~~ и други грађевински објекти.

Члан 5.

(1) Послови државног премера, оснивања и обнове катастра непокретности, праћења и обезбеђивања ажурности катастра непокретности, основних геодетских радова, адресног регистра, процене вредности непокретности, оснивања ~~катастра водова~~ КАТАСТРA ИНФРАСТРУКТУРЕ, топографско-картографске делатности, геодетско-катастарског информационог система и Националне инфраструктуре геопросторних података, обављају се на основу средњорочног програма и годишњег плана радова.

(2) Средњорочни програм радова доноси Влада на предлог Републичког геодетског завода, а годишњи план радова Републички геодетски завод.

(3) Програмом и планом из става 1. овог члана утврђују се врста и обим радова, као и извори и обим средстава за њихову реализацију.

(4) Реализација програма и плана радова финансира се средствима из буџета Републике Србије, као и средствима од поклона (донација), локалне самоуправе и других заинтересованих правних и физичких лица.

(5) Када се средства из става 4. овог члана обезбеђују од поклона (донација), локалне самоуправе и других заинтересованих правних и физичких лица, уговором се одређују радови који ће се финансирати из тих средстава.

(6) Средњорочни програм радова објављује се у „Службеном гласнику Републике Србије”.

(7) Годишњи план радова објављује се на интернет страници Републичког геодетског завода.

Члан 6.

Државни премер, катастар непокретности, ~~катастар водова~~ КАТАСТAР ИНФРАСТРУКТУРЕ, основни геодетски радови, адресни регистар, топографско-картографска делатност, процена вредности непокретности, геодетско-катастарски информациони систем и Национална инфраструктура геопросторних података јесу од општег интереса за Републику Србију.

Члан 10.

(1) Делокруг Завода су геодетски радови и послови државне управе који се односе на:

1) основне геодетске радове;

2) катастарски и комасациони премер;

3) оснивање, обнову и одржавање катастра непокретности;

4) премер ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА, оснивање и одржавање ~~катастра водова~~ КАТАСТРА ИНФРАСТРУКТУРЕ;

5) стручни надзор над геодетским радовима и катастарским класирањем, бонитирањем и комасационом проценом земљишта;

6) издавање и одузимање лиценце за рад геодетске организације;

7) издавање и одузимање геодетске лиценце;

8) издавање и одузимање овлашћења за снимање из ваздушног простора територије Републике Србије за потребе државног премера И ОДРЖАВАЊА КАТАСТРА НЕПОКРЕТНОСТИ И КАТАСТРА ИНФРАСТРУКТУРЕ;

9) адресни регистар;

10) одржавање регистра просторних јединица;

11) премер државне границе и вођење регистра државне границе;

12) катастарско класирање и бонитирање земљишта;

~~13) обрачун катастарског прихода~~;

14) процену и вођење вредности непокретности;

15) даљинску детекцију, топографски премер и топографско-картографску делатност;

15А) ВОЂЕЊЕ РЕГИСТРА ЦЕНА НЕПОКРЕТНОСТИ;

15Б) ИЗРАДА И ОБЈАВЉИВАЊЕ ПЕРИОДИЧНИХ ИЗВЕШТАЈА О ТРЖИШТУ НЕПОКРЕТНОСТИ И ИЗВЕШТАЈА О РГЗ ИНДЕКСУ ЦЕНА НЕПОКРЕТНОСТИ;

15В) УСПОСТАВЉАЊЕ И ВОЂЕЊЕ ПОСЕБНЕ ЕВИДЕНЦИЈЕ О УТВРЂЕНИМ ПРОМЕНАМА НА НЕПОКРЕТНОСТИМА КОЈЕ НИСУ УПИСАНЕ У КАТАСТАР НЕПОКРЕТНОСТИ;

16) издавање картографских и других публикација и давање сагласности за издавање картографских публикација;

17) вођење Регистра географских имена;

18) оснивање, одржавање и располагање геодетско-катастарским информационим системом;

19) вођење архива документације државног премера, катастра непокретности, ~~катастра водова~~ КАТАСТРА ИНФРАСТРУКТУРЕ и топографско-картографске делатности;

20) учешће у оснивању и одржавању Националне инфраструктуре геопросторних података;

21) инспекцијски надзор над радом геодетске организације и правног субјекта који се бави издавањем картографских публикација, осим ако су у саставу министарства надлежног за послове одбране;

22) област геомагнетизма и аерономије;

23) пружање услуга из делокруга Завода у оквиру међународне сарадње.

(2) На државне службенике у Заводу (у даљем тексту: катастарски службеници) примењују се прописи о државној управи и прописи о радним односима у државним органима, ако овим законом није друкчије прописано.

(3) Звања катастарских службеника су:

1) са средњом стручном спремом: млађи катастарски референт, катастарски референт и виши катастарски референт;

2) са основним академским студијама у обиму од најмање 180 ЕСПБ бодова, основним струковним студијама, односно са студијама у трајању до три године: млађи катастарски сарадник, катастарски сарадник и виши катастарски сарадник;

3) са основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно са основним студијама у трајању од најмање четири године или специјалистичким студијама на факултету: млађи катастарски саветник, катастарски саветник, самостални катастарски саветник и виши катастарски саветник.

(4) Катастарски службеници са одговарајућим образовањем, стичу звање млађег катастарског референта, млађег катастарског сарадника и млађег катастарског саветника по завршеном приправничком стажу и положеном државном стручном испиту.

(5) Разврставање радних места у звања према сложености и природи послова, као и опис послова радних места уређује се актом о унутрашњем уређењу и систематизацији радних места у Заводу.

Управни послови

Члан 11.

(1) У поступку оснивања и обнове катастра непокретности, у првом степену решава комисија за излагање на јавни увид података о непокретностима и стварним правима на њима, коју образује Завод.

(2) У поступку одржавања катастра непокретности и оснивања и одржавања ~~катастра водова~~ КАТАСТРА ИНФРАСТРУКТУРЕ, у првом степену решава ужа унутрашња јединица Завода образована за територију општине, града, односно градске општине - служба за катастар непокретности (у даљем тексту: Служба).

(3) У поступцима из ст. 1. и 2. овог члана у другом степену решава Завод.

Обављање геодетских радова

Члан 12.

Геодетски радови које обавља геодетска организација су:

1) израда техничке документације и стручни надзор над извођењем геодетских радова за које је предвиђена израда главног пројекта;

2) извођење геодетских радова за које је предвиђена израда главног пројекта;

3) извођење геодетских радова у одржавању катастра непокретности и одржавању ~~катастра водова~~ КАТАСТРА ИНФРАСТРУКТУРЕ;

4) израда геодетских подлога у инжењерско-техничким областима за које се не израђује главни пројекат;

5) израда пројеката геодетског обележавања у области урбанистичког планирања;

6) реализација пројеката геодетског обележавања у области урбанистичког планирања;

7) катастарско класирање, бонитирање и комасациона процена земљишта.

Геодетска лиценца

Члан 14.

(1) Геодетска лиценца првог реда омогућује обављање послова одговорног пројектанта, руковођења и стручног надзора над извођењем геодетских радова за које је овим законом предвиђена израда главног пројекта, извођења тих радова, као и израде пројекта геодетског обележавања у области урбанистичког планирања.

(2) Геодетска лиценца другог реда омогућује обављање геодетских радова у поступку одржавања катастра непокретности и ~~катастра водова~~ КАТАСТРА ИНФРАСТРУКТУРЕ, реализације пројекта геодетског обележавања у области урбанистичког планирања и израду геодетских подлога у инжењерско-техничким областима за које се не израђује главни пројекат.

(3) Лице са геодетском лиценцом првог реда може обављати и послове за које је овим законом предвиђена геодетска лиценца другог реда.

(4) Геодетску лиценцу првог и другог реда Завод издаје решењем у року од осам дана од дана подношења захтева.

(5) Лицу коме је издата геодетска лиценца издаје се печат.

(6) Лице са геодетском лиценцом може користити печат, ако је запослено у геодетској организацији са пуним радним временом.

Услови за извођење геодетских радова

Члан 17.

(1) За израду техничке документације за извођење геодетских радова и стручни надзор над извођењем геодетских радова, за које је овим законом предвиђена израда главног пројекта, геодетска организација мора имати најмање два запослена лица геодетске струке, од којих најмање један са геодетском лиценцом првог реда.

(2) За извођење геодетских радова за које је овим законом предвиђена израда главног пројекта, геодетска организација мора имати најмање пет запослених лица геодетске струке, од којих најмање два са геодетском лиценцом првог реда.

(3) За израду пројекта геодетског обележавања у области урбанистичког планирања, геодетска организација мора имати најмање два запослена лица геодетске струке, од којих најмање једно са геодетском лиценцом првог реда.

(4) За извођење геодетских радова на изради геодетских подлога у инжењерско- техничким областима за које се не израђује главни пројекат, геодетска организација мора имати најмање два запослена лица геодетске струке, од којих најмање једно са геодетском лиценцом другог реда.

(5) За извођење геодетских радова у одржавању катастра непокретности и ~~катастра водова~~ КАТАСТРА ИНФРАСТРУКТУРЕ и реализацији пројекта геодетског обележавања у области урбанистичког планирања, геодетска организација мора имати најмање два запослена лица геодетске струке са најмање завршеном средњом геодетском школом, положеним државним стручним испитом прописаним за то образовање и радним искуством од најмање три године са тим образовањем.

(6) За извођење радова катастарског класирања, бонитирања и комасационе процене земљишта, геодетска организација мора имати најмање једно запослено лице пољопривредне струке са основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно са основним студијама у трајању од најмање четири године или специјалистичким студијама на факултету, положеним државним стручним испитом прописаним за то образовање и радним искуством од најмање три године на пословима катастарског класирања, бонитирања и комасационе процене земљишта.

(7) За извођење радова геодетска организација не сме да ангажује лице које не испуњава услове за те радове прописане одредбама ст. 1-6. овог члана.

(8) За снимање из ваздушног простора територије Републике Србије за потребе државног премера, геодетска организација мора испуњавати услове из става 2. овог члана и поседовати овлашћење Завода за снимање из ваздушног простора, које се издаје решењем у року од 15 дана од дана подношења захтева.

(9) Геодетске радове у инжењерско-техничким областима (грађевинарство, архитектура, рударство, енергетика, пољопривреда, шумарство, машинство и бродоградња и др.), геодетска организација изводи у складу са условима прописаним законом којим се уређује планирање и изградња објеката, односно прописима којима се уређује извођење радова у одређеној инжењерско- техничкој области.

Дужности геодетске организације

Члан 18.

(1) Геодетска организација којој је издата лиценца за рад, дужна је да:

1) геодетске радове изводи на основу података преузетих из геодетско-катастарског информационог система;

2) геодетске радове изводи у складу са овим законом, другим прописима, стандардима и техничким нормативима;

3) пре почетка извођења радова, пријави Служби радове предвиђене овим законом;

4) отклони неправилности утврђене у поступку прегледа и пријема радова и у поступку вршења инспекцијског и стручног надзора;

5) ~~Заводу пријави промену седишта, промену адресе пословног простора ван седишта, назива и сваку другу промену која је од значаја за њен рад, у року од 15 дана од дана настанка промене~~ ЗАВОДУ ПРИЈАВИ ПРОМЕНУ ПОСЛОВНОГ ИМЕНА, ОДНОСНО НАЗИВА, ПРАВНЕ ФОРМЕ, СЕДИШТА, АДРЕСЕ ПОСЛОВНОГ ПРОСТОРА ВАН СЕДИШТА, ПРОМЕНУ БРОЈА ЗАПОСЛЕНИХ ЛИЦА, ГЕОДЕТСКИХ ИНСТРУМЕНАТА И СВАКУ ДРУГУ ПРОМЕНУ КОЈА ЈЕ ОД ЗНАЧАЈА ЗА ЊЕН РАД, У РОКУ ОД 15 ДАНА ОД ДАНА НАСТАНКА ПРОМЕНЕ;

6) достави Служби елаборат геодетских радова и записник о извршеном увиђају, у року утврђеном овим законом, односно уговореном року;

7) истакне распоред радног времена и времена предвиђеног за рад са странкама, који су усаглашени са законом, и да га се придржава;

9) обезбеди одговарајући документ о исправности геодетског инструмента којим изводи геодетске радове;

10) лицу које врши стручни или инспекцијски надзор над радом геодетске организације и Заводу када врши преглед и пријем радова, стави на увид техничку и другу документацију и омогући несметано вршење надзора и прегледа радова.

11) ПО ЗАХТЕВУ ИНСПЕКТОРА САЧИНИ И ДОСТАВИ ИЗВЕШТАЈ О САМОПРОВЕРИ ИСПУЊЕНОСТИ ЗАХТЕВА ИЗ КОНТРОЛНЕ ЛИСТЕ И САМОПРОЦЕНИ РИЗИКА, У РОКУ ОД 15 ДАНА ОД ДАНА ПРИЈЕМА ЗАХТЕВА.

(2) Поред дужности из става 1. овог члана, геодетска организација којој је издата лиценца за извођење геодетских радова у одржавању катастра непокретности и одржавању ~~катастра водова~~ КАТАСТРА ИНФРАСТРУКТУРЕ дужна је да:

1) води евиденцију примљених захтева странака;

2) у поступку одржавања катастра непокретности прихвати захтев странке за обављање геодетских радова на територији јединице локалне самоуправе где има седиштеили пословни простор ван седишта, односно не сме да одбије захтев без оправданог разлога;

3) обавести Завод о спречености за извођење радова која траје дуже од једног месеца, у року од три дана од дана настанка разлога спречености за рад;

4) о свом трошку изврши поновни увиђај на терену и утврди чињенично стање у случају кад се у поступку по правном леку или по налогу инспектора оцени да те чињенице нису правилно утврђене.

(3) У случају промене из става 1. тачка 5) овог члана или промене за коју је Завод сазнао на други начин, а која је од утицаја на испуњеност услова за рад геодетске организације, односно за извођење одређене врсте геодетских радова, Завод доноси решење о промени.

(4) Оправданим разлогом, у смислу става 2. тачка 2) овог члана, сматра се болест или друга спреченост за рад запосленог у геодетској организацији и одсуствовање са посла запосленог у геодетској организацији у складу са законом.

(5) За штету коју запослени у геодетској организацији проузрокује трећем лицу приликом обављања геодетских радова одговара геодетска организација у складу са законом.

(6) Подаци о личности које садржи евиденција из става 2. тачка 1) овог члана су: име, презиме, пребивалиште и адреса и јединствени матични број грађана.

Дужности лица које изводи геодетске радове

Члан 19.

(1) За геодетске радове које изводи геодетска организација, одговорно је лице са геодетском лиценцом, односно лице геодетске струке које изводи радове у геодетској организацији која нема запослене са геодетском лиценцом.

(2) Лице из става 1. овог члана дужно је да:

1) геодетске радове изводи у складу са овим законом, другим прописима, стандардима и техничким нормативима;

1А) У ЕЛАБОРАТУ ГЕОДЕТСКИХ РАДОВА ВЕРОДОСТОЈНО ПРИКАЖЕ ФАКТИЧКО СТАЊЕ НА ТЕРЕНУ УТВРЂЕНО УВИЂАЈЕМ НА ЛИЦУ МЕСТА, ПО ПОДНЕТОМ ЗАХТЕВУ;

2) потпише и овери својим печатом, односно печатом геодетске организације елаборат о извршеним геодетским радовима и записник о извршеном увиђају.

(3) Ако лице из става 1. овог члана не изводи геодетске радове у складу са овим законом, другим прописима, стандардима и техничким нормативима или потпише и овери елаборат о извршеним геодетским радовима и записник о извршеном увиђају о непостојећим променама или са неистинитим подацима, као и ако потпише и овери елаборат и записник које је израдило лице које није запослено, односно ангажовано у тој геодетској организацији.

Завод ће решењем одузети геодетску лиценцу, печат и легитимацију и забранити извођење геодетских радова.

(4) Геодетска лиценца, печат и легитимација одузимају се и извођење геодетских радова забрањује:

1) на три месеца, ако лице са геодетском лиценцом не изводи геодетске радове у складу са овим законом, другим прописима, стандардима и техничким нормативима;

2) на три године, ако је лице са геодетском лиценцом оверило својим печатом елаборат о извршеним геодетским радовима и записник о извршеном увиђају о непостојећим променама или са неистинитим подацима.

(5) Лицу геодетске струке запосленом у геодетској организацији које изводи геодетске радове, а коме се не издаје геодетска лиценца, забраниће се извођење геодетских радова, сходно одредбама ст. 3. и 4. овог члана.

(6) Изузетно од става 1. овог члана, за извођење радова катастарског класирања, бонитирања и комасационе процене земљишта одговорно је лице пољопривредне струке које изводи те радове.

(7) Лицу пољопривредне струке из става 6. овог члана забраниће се извођење радова, сходно одредбама ст. 3. и 4. овог члана.

Престанак важења лиценце за рад

Члан 20.

(1) Лиценца за рад престаје да важи на захтев геодетске организације и одузимањем.

(2) О престанку важења лиценце из става 1. овог члана одлучује Завод решењем.

(3) Завод ће одузети лиценцу геодетској организацији, ако геодетска организација:

1) буде брисана из регистра надлежног органа;

2) не испуњава прописане услове за рад у складу са овим законом;

2А) ДОСТАВИ ЕЛАБОРАТ ГЕОДЕТСКИХ РАДОВА И ЗАПИСНИК О ИЗВРШЕНОМ УВИЂАЈУ О НЕПОСТОЈЕЋИМ ПРОМЕНАМА ИЛИ СА НЕИСТИНИТИМ ПОДАЦИМА, ИЛИ ЈЕ ЕЛАБОРАТ ИЗРАДИЛО ЛИЦЕ КОЈЕ НИЈЕ ЗАПОСЛЕНО, ОДНОСНО АНГАЖОВАНО У ТОЈ ГЕОДЕТСКОЈ ОРГАНИЗАЦИЈИ;

3) после изречене забране извођења одређене врсте геодетских радова решењем инспектора које је постало коначно, наставља да изводи те радове;

4) после изречене забране извођења радова, у периоду од три године од дана изрицања те забране, поново добије забрану извођења радова решењем инспектора које је постало коначно.

(4) Свим запосленима у геодетској организацији којој је лиценца престала да важи или је одузета, престају да важе легитимације даном престанка важења лиценце, односно даном коначности решења о одузимању лиценце.

Главни пројекат

Члан 25.

(1) Главни пројекат се израђује за потребе извођења геодетских радова нарочито у следећим областима:

1) основних геодетских радова;

2) катастарског премера, оснивања и обнове катастра непокретности;

3) премера ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА и оснивања ~~катастра водова~~ КАТАСТРА ИНФРАСТРУКТУРЕ;

4) топографског премера и топографско-картографске делатности;

5) комасационог премера и уређења земљишне територије комасацијом;

6) израде геодетских подлога за потребе разних врста пројеката у инжењерско- техничким областима.

(2) Главни пројекат израђује Завод или геодетска организација на основу пројектног задатка који обезбеђује и оверава инвеститор.

(3) Изузетно од става 1. тачка 6) овог члана, геодетске подлоге за радове мањег обима и сложености, израђују се на основу пројектног задатка, који обезбеђује и оверава инвеститор.

Извођење геодетских радова за које је предвиђена израда главног пројекта и дужности извођача радова

Члан 28.

(1) Геодетске радове за које је овим законом предвиђена израда главног пројекта изводи Завод или геодетска организација.

(2) Изузетно од става 1. овог члана, премер ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА и израду геодетских подлога за потребе разних врста пројеката у инжењерско-техничким областима изводи геодетска организација.

(3) Извођач радова дужан је да:

1) радове изводи према техничкој документацији и у складу са прописима, стандардима, техничким нормативима и нормама квалитета који важе за поједине врсте радова;

2) води дневник радова;

3) обавести стручни надзор о евентуалним недостацима уоченим у техничкој документацији и о другим околностима које су од утицаја на извођење радова и примену техничке документације;

4) отклони неправилности утврђене у поступку вршења стручног надзора.

Стручни надзор

Члан 29.

(1) Стручни надзор је надзор над извођењем радова за које је овим законом предвиђена израда главног пројекта и обухвата:

1) контролу да ли се извођење радова врши према техничкој документацији;

2) контролу и проверу квалитета извођења свих врста радова;

3) примену прописа, стандарда и техничких норматива.

(2) Стручни надзор над извођењем геодетских радова у основним геодетским радовима, катастарском премеру, у области уређења земљишне територије комасацијом, оснивању и обнови катастра непокретности, премера ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА и оснивања ~~катастра водова~~ КАТАСТРА ИНФРАСТРУКТУРЕ и топографском премеру и топографско-картографској делатности, врши Завод.

(3) Стручни надзор над радовима из члана 25. став 1. тачка 6) овог закона врши геодетска организација коју бира инвеститор.

(4) Геодетска организација не може да врши стручни надзор над радовима које она изводи.

Државни референтни систем

Члан 31.

(1) У државном референтном систему врши се хоризонтално и вертикално позиционирање парцела, објеката, ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА, терена, топографских објеката и објектних целина, као и одређивање земљиног спољашњег гравитационог поља и геодинамичка истраживања.

(2) У оквиру државног референтног система одређују се:

1) просторни (тродимензионални) референтни систем;

2) хоризонтални (дводимензионални) референтни систем;

3) вертикални (једнодимензионални) референтни систем;

4) гравиметријски референтни систем;

5) астрономски референтни систем.

3. ПРЕМЕР ~~ВОДОВА~~ ИНФРАСТРУКТУРНИХ И ПОДЗЕМНИХ ОБЈЕКАТА

~~Премер водова~~

~~Члан 54.~~

~~(1) Премер водова, надземних и подземних, јесте геодетско мерење и прикупљање података о водовима.~~

~~(2) Водови, у смислу овог закона, јесу водовод, канализација, дренажа, топловод, нафтовод, гасовод, електроводови, телекомуникације и други водови, са припадајућим уређајима и постројењима.~~

~~(3) У припадајуће уређаје и постројења спадају уређаји који су изграђени на водовима, и који омогућавају функционисање и целисходно коришћење водова, а не могу се одвојити од вода без уништења или значајног оштећења (потпуно инкорпорисани делови вода).~~

~~(4) Уређаји који су изграђени на водовима и који омогућавају функционисање и целисходно коришћење водова, а могу се одвојити од вода без уништења или значајног оштећења, сматрају се покретним стварима и нису предмет премера, односно уписа у катастар водова.~~

~~(5)Премер водова финансирају имаоци права на водовима, локална самоуправа или друга заинтересована правна и физичка лица.~~

~~(6) Подаци прикупљени у поступку премера чине елаборат премера водова и служе за оснивање катастра водова.~~

ПРЕМЕР ИНФРАСТРУКТУРНИХ И ПОДЗЕМНИХ ОБЈЕКАТА

ЧЛАН 54.

(1) ПРЕМЕР ИНФРАСТРУКТУРНИХ И ПОДЗЕМНИХ ОБЈЕКАТА, ЈЕСТЕ ГЕОДЕТСКО МЕРЕЊЕ И ПРИКУПЉАЊЕ ПОДАТАКА О ИНФРАСТРУКТУРНИМ И ПОДЗЕМНИМ ОБЈЕКТИМА.

(2) ИНФРАСТРУКТУРНИ ОБЈЕКТИ СУ ПОДЗЕМНИ И НАДЗЕМНИ ОБЈЕКТИ САОБРАЋАЈНЕ ИНФРАСТРУКТУРЕ (КОПНЕНИ, ВОДНИ И ВАЗДУШНИ САОБРАЋАЈ), ПОДЗЕМНИХ И НАДЗЕМНИХ ИНСТАЛАЦИЈА (ВОДОВА), ЕЛЕКТРОНСКИХ КОМУНИКАЦИОНИХ МРЕЖА И СРЕДСТАВА, СА ПРИПАДАЈУЋИМ УРЕЂАЈИМА И ПОСТРОЈЕЊИМА.

(3) У ПРИПАДАЈУЋЕ УРЕЂАЈЕ И ПОСТРОЈЕЊА ИЗ СТАВА 2 ОВОГ ЧЛАНА СПАДАЈУ УРЕЂАЈИ КОЈИ СУ ИЗГРАЂЕНИ НА ИНФРАСТРУКТУРНОМ ОБЈЕКТУ, И КОЈИ ОМОГУЋАВАЈУ ЊЕГОВО ФУНКЦИОНИСАЊЕ И ЦЕЛИСХОДНО КОРИШЋЕЊЕ, А НЕ МОГУ СЕ ОДВОЈИТИ ОД ИНФРАСТРУКТУРНОГ ОБЈЕКТА БЕЗ УНИШТЕЊА ИЛИ ЗНАЧАЈНОГ ОШТЕЋЕЊА (ПОТПУНО ИНКОРПОРИСАНИ ДЕЛОВИ ИНФРАСТРУКТУРНОГ ОБЈЕКТА).

(4) УРЕЂАЈИ КОЈИ СУ ИЗГРАЂЕНИ НА ИНФРАСТРУКТУРНОМ ОБЈЕКТУ И КОЈИ ОМОГУЋАВАЈУ ЊЕГОВО ФУНКЦИОНИСАЊЕ И ЦЕЛИСХОДНО КОРИШЋЕЊЕ, А МОГУ СЕ ОДВОЈИТИ ОД ИНФРАСТРУКТУРНОГ ОБЈЕКТА БЕЗ УНИШТЕЊА ИЛИ ЗНАЧАЈНОГ ОШТЕЋЕЊА, СМАТРАЈУ СЕ ПОКРЕТНИМ СТВАРИМА И НИСУ ПРЕДМЕТ ПРЕМЕРА, ОДНОСНО УПИСА У КАТАСТАР ИНФРАСТРУКТУРЕ.

(5) ПОДЗЕМНИ ОБЈЕКАТ ЈЕ САМОСТАЛАН ОБЈЕКАТ ИЗГРАЂЕН У ПОТПУНОСТИ ПОД ЗЕМЉОМ. ОБЈЕКАТ КОЈИ ЈЕ ИЗГРАЂЕН И ДЕЛИМИЧНО ИЗНАД ЗЕМЉЕ ПРЕДСТАВЉА ПОДЗЕМНИ ОБЈЕКАТ АКО СЕ ЊЕГОВА ФУНКЦИОНАЛНА НАМЕНА ОСТВАРУЈЕ ПОД ЗЕМЉОМ.

(6) ПРЕМЕР ИНФРАСТРУКТУРНИХ И ПОДЗЕМНИХ ОБЈЕКАТА ФИНАНСИРАЈУ ИМАОЦИ ПРАВА НА ИНФРАСТРУКТУРНИМ И ПОДЗЕМНИМ ОБЈЕКТИМА, ЛОКАЛНА САМОУПРАВА ИЛИ ДРУГА ЗАИНТЕРЕСОВАНА ПРАВНА И ФИЗИЧКА ЛИЦА.

(7) ПОДАЦИ ПРИКУПЉЕНИ У ПОСТУПКУ ПРЕМЕРА ЧИНЕ ЕЛАБОРАТ ПРЕМЕРА ИНФРАСТРУКТУРНИХ И ПОДЗЕМНИХ ОБЈЕКАТА И СЛУЖЕ ЗА ОСНИВАЊЕ КАТАСТРА ИНФРАСТРУКТУРЕ.

Метролошко обезбеђење геодетских радова

Члан 57.

(1) У циљу метролошког обезбеђења геодетских радова, сагласно закону којим је уређена област метрологије, а на основу државних примарних еталона јединица дужине, угла, времена и убрзања силе земљине теже, успостављају се секундарни и радни еталони.

(2) Пре употребе геодетских инструмената у државном премеру и одржавању ~~катастра непокретности и водова~~ КАТАСТРА НЕПОКРЕТНОСТИ И КАТАСТРА ИНФРАСТРУКТУРЕ обавезно се утврђују њихова метролошка својства.

(3) Геодетски инструменти подлежу првом прегледу мерила, периодичним и ванредним прегледима мерила, у складу са прописима којима се уређује метрологија, што се доказује потврдом овлашћене лабораторије или испитивањем на посебним тест полигонима Завода.

~~Лист непокретности~~ ИЗВОД ИЗ БАЗЕ ПОДАТАКА КАТАСТРА НЕПОКРЕТНОСТИ

Члан 72.

(1) Из базе података катастра непокретности издаје се ~~лист непокретности~~ ИЗВОД у прописаном облику и садржају, за:

1) непокретност;

2) имаоца права.

(2) ~~Лист непокретности~~ ИЗВОД из става 1. тачка 1) овог члана садржи податке који се односе на једну непокретност.

(3) ~~Лист непокретности~~ ИЗВОД из става 1. тачка 2) садржи податке који се односе на све непокретности које припадају истом имаоцу права.

(4) У ~~листу непокретности~~ ИЗВОДУ ИЗ БАЗЕ ПОДАТАКА КАТАСТРА НЕПОКРЕТНОСТИ садржани су подаци о имаоцу права из члана 70. став 3. овог закона.

ГЛАВА VII

~~КАТАСТАР ВОДОВА~~ КАТАСТАР ИНФРАСТРУКТУРЕ

1. ОСНОВНЕ ОДРЕДБЕ

~~Катастар водова~~ КАТАСТАР ИНФРАСТРУКТУРЕ

Члан 138.

(1) ~~Катастар водова~~ КАТАСТАР ИНФРАСТРУКТУРЕ јесте основни регистар о ~~водовима~~ ИНФРАСТРУКТУРНИМ И ПОДЗЕМНИМ ОБЈЕКТИМА и стварним правима на њима.

(2) ~~Катастар водова~~ КАТАСТАР ИНФРАСТРУКТУРЕ се оснива на основу података добијених геодетским мерењем инфраструктурних и подземних објекта и техничке документације.

(3) У циљу оснивања ~~катастра водова~~ КАТАСТРА ИНФРАСТРУКТУРЕ државни органи, привредна друштва, предузећа и друга правна лица дужни су да омогуће коришћење документације о ~~водовима~~ ИНФРАСТРУКТУРНИМ И ПОДЗЕМНИМ ОБЈЕКТИМА којом располажу.

Састав катастра ~~водова~~ ИНФРАСТРУКТУРЕ

Члан 139.

~~Катастар водова~~ КАТАСТАР ИНФРАСТРУКТУРЕ састоји се од:

1) елабората премера ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА;

2) збирке исправа;

3) базе података ~~катастра водова~~ КАТАСТРА ИНФРАСТРУКТУРЕ.

Елаборат премера инфраструктуре

Члан 140.

(1) Елаборат премера ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА јесте скуп докумената и података насталих у поступку пројектовања и реализације премера ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА и документације о ~~водовима~~ ИНФРАСТРУКТУРНИМ И ПОДЗЕМНИМ ОБЈЕКТИМА којом располажу државни органи, привредна друштва, предузећа и друге организације, на основу којих се оснива ~~катастар водова~~ КАТАСТАР ИНФРАСТРУКТУРЕ.

(2) Елаборат премера ИНФРАСТРУКТУРНИХ И ПОДЗЕМНИХ ОБЈЕКАТА чува се трајно.

Збирка исправа

Члан141.

(1) Збирка исправа јесте скуп исправа на основу којих је извршен упис или брисање уписа на ~~водовима~~ ИНФРАСТРУКТУРНИМ И ПОДЗЕМНИМ ОБЈЕКТИМА .

(2) Збирка исправа чува се трајно.

~~База података катастра водова~~

~~Члан 142.~~

~~База података катастра водова јесте скуп геопросторних и других података о водовима, стварним правима на њима и имаоцима стварних права, и нарочито садржи~~

~~следеће тематске целине:~~

~~1) водоводна мрежа;~~

~~2) канализациона и дренажна мрежа;~~

~~3) топловодна мрежа;~~

~~4) електроенергетска мрежа;~~

~~5) телекомуникациона мрежа;~~

~~6) нафтоводна мрежа;~~

~~7) гасоводна мрежа;~~

~~8) заједнички објекти водова~~.

БАЗА ПОДАТАКА КАТАСТРА ИНФРАСТРУКТУРЕ

ЧЛАН 142.

БАЗА ПОДАТАКА КАТАСТРА ИНФРАСТРУКТУРЕ ЈЕСТЕ СКУП ГЕОПРОСТОРНИХ И ДРУГИХ ПОДАТАКА О ИНФРАСТРУКТУРНИМ И ПОДЗЕМНИМ ОБЈЕКТИМА, СТВАРНИМ ПРАВИМА НА ЊИМА И ИМАОЦИМА СТВАРНИХ ПРАВА, И НАРОЧИТО САДРЖИ СЛЕДЕЋЕ ТЕМАТСКЕ ЦЕЛИНЕ:

1) САОБРАЋАЈ (КОПНЕНИ, ВОДНИ И ВАЗДУШНИ САОБРАЋАЈ);

2) ПОДЗЕМНЕ И НАДЗЕМНЕ ИНСТАЛАЦИЈЕ (ВОДОВИ);

3) ЕЛЕКТРОНСКЕ КОМУНИКАЦИОНЕ МРЕЖЕ И СРЕДСТВА;

4) ПОДЗЕМНИ ОБЈЕКТИ.

КЛАСИФИКАЦИЈА ИНФРАСТРУКТУРНИХ И ПОДЗЕМНИХ ОБЈЕКАТА ИЗ СТАВА 1. ОВОГ ЧЛАНА УТВРДИЋЕ СЕ КАТАЛОГОМ ШИФАРА И НАЗИВА ЗА КАТАСТАР ИНФРАСТРУКТУРЕ, КОЈИ ДОНОСИ ДИРЕКТОР ЗАВОДА.

Катастарски план ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА

Члан 143.

(1) Катастарски план ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА јесте дводимензионални приказ ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА у равни државне пројекције, и издаје се на основу базе података ~~катастра водова~~ КАТАСТРА ИНФРАСТРУКТУРЕ и катастра непокретности у дигиталном или аналогном облику.

(2) Катастарски план из става 1. овог члана издаје се у прописаном формату, облику и размери.

~~Лист водова~~

~~Члан 144.~~

~~Лист водова садржи податке о водовима и стварним правима на њима и издаје се из базе података катастра водова и катастра непокретности у прописаном облику и садржају.~~

ИЗВОД ИЗ БАЗЕ ПОДАТАКА КАТАСТРА ИНФРАСТРУКТУРЕ

ЧЛАН 144.

ИЗВОД ИЗ БАЗЕ ПОДАТАКА КАТАСТРА ИНФРАСТРУКТУРЕ САДРЖИ ПОДАТКЕ О ИНФРАСТРУКТУРНИМ И ПОДЗЕМНИМ ОБЈЕКТИМА И СТВАРНИМ ПРАВИМА НА ЊИМА И ИЗДАЈЕ СЕ ИЗ БАЗЕ ПОДАТАКА КАТАСТРА ИНФРАСТРУКТУРЕ И КАТАСТРА НЕПОКРЕТНОСТИ У ПРОПИСАНОМ ОБЛИКУ И САДРЖАЈУ.

2. ОСНИВАЊЕ И ОДРЖАВАЊЕ ~~КАТАСТРА ВОДОВА~~ КАТАСТРА ИНФРАСТРУКТУРЕ

Провођење промена у ~~катастру водова~~ КАТАСТРУ ИНФРАСТРУКТУРЕ

Члан 146.

(1) Одржавање ~~катастра водова~~ КАТАСТРА ИНФРАСТУКТУРЕ јесте провођење промена у ~~катастру водова~~ КАТАСТРУ ИНФРАСТУКТУРЕ насталих изградњом, реконструкцијом и уклањањем постојећег ~~вода~~ ИНФРАСТРУКТУРНОГ И ПОДЗЕМНОГ ОБЈЕКТА или престанком коришћења постојећих ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА, као и провођење промена које се односе на стицање, пренос, ограничење и престанак стварног права или држаоца ~~вода~~ ИНФРАСТРУКТУРНОГ И ПОДЗЕМНОГ ОБЈЕКТА.

(2) Прикупљање података о насталим променама на ~~водовима~~ ИНФРАСТРУКТУРНИМ И ПОДЗЕМНИМ ОБЈЕКТИМА и извођење геодетских радова на терену обавља геодетска организација.

(3) У поступку провођења промена у ~~катастру водова~~ КАТАСТРУ ИНФРАСТРУКТУРЕ може се, на прописан начин, унапредити квалитет података постојећег премера за одређени ~~вод~~ ИНФРАСТРУКТУРНИ И ПОДЗЕМНИ ОБЈЕКАТ.

Подношење захтева за провођење промене на ~~водовима~~ ИНФРАСТРУКТУРНИМ И ПОДЗЕМНИМ ОБЈЕКТИМА

Члан 147.

(1) Инвеститор, односно ималац права на ~~воду~~ ИНФРАСТРУКТУРНОМ И ПОДЗЕМНОМ ОБЈЕКТУ дужан је да поднесе захтев за провођење промене на ~~воду~~ ИНФРАСТРУКТУРНОМ И ПОДЗЕМНОМ ОБЈЕКТУ, најкасније седам дана пре почетка изградње или реконструкције ~~вода~~ ИНФРАСТРУКТУРНОГ И ПОДЗЕМНОГ ОБЈЕКТА, односно у року од седам дана од дана уклањања или престанка коришћења ~~вода~~ ИНФРАСТРУКТУРНОГ И ПОДЗЕМНОГ ОБЈЕКТА, осим када елаборат геодетских радова доставља по службеној дужности надлежни орган сходно закону којим се уређује изградња објеката.

(2) Уз захтев из става 1. овог члана ималац права дужан је да достави исправу за упис која је основ за упис промене, односно исправе на основу којих се могу утврдити настале промене на ~~водовима~~ ИНФРАСТРУКТУРНИМ И ПОДЗЕМНИМ ОБЈЕКТИМА.

(3) За промене за које је потребно претходно извести радове на терену и прикупити податке о насталим променама, ималац права дужан је да уз захтев из става 1. овог члана достави изјаву геодетске организације да прихвата извршење радова на терену.

(4) Подземни водови не смеју се затрпати пре него што се изврши геодетско мерење и прикупљање података о водовима.

(5) Захтев и изјава из става 3. овог члана подносе се на прописаном обрасцу.

Процена вредности непокретности

Члан 149.

(1) ~~Процена вредности непокретности јесте утврђивање тржишне вредности непокретности уписаних у катастар непокретности~~ ПРОЦЕНА ВРЕДНОСТИ НЕПОКРЕТНОСТИ ЈЕСТЕ УТВРЂИВАЊЕ НАЈПРИБЛИЖНИЈЕ ТРЖИШНЕ ВРЕДНОСТИ НЕПОКРЕТНОСТИ У ОДРЕЂЕНОМ ПЕРИОДУ.

(2) Тржишна вредност непокретности, у смислу овог закона, је вредност одређена поступцима и методама масовне процене вредности непокретности.

(3) ~~Процену и вођење~~ МАСОВНУ ПРОЦЕНУ вредности непокретности обавља Завод.

Масовна процена вредности непокретности

~~Члан 150.~~

~~Масовна процена вредности непокретности обухвата генералну процену вредности непокретности и одређивање вредности појединачне непокретности на основу података из генералне процене вредности~~.

ЧЛАН 150.

МАСОВНА ПРОЦЕНА ВРЕДНОСТИ НЕПОКРЕТНОСТИ ОБУХВАТА ПРИКУПЉАЊЕ ПОДАТАКА, ОБРАДУ ПОДАТАКА И РАЗВОЈ И ОДРЖАВАЊЕ МОДЕЛА ЗА МАСОВНУ ПРОЦЕНУ ВРЕДНОСТИ НЕПОКРЕТНОСТИ.

~~Генерална процена и одређивање вредности појединачне непокретности~~

~~Члан 151.~~

~~(1) Генерална процена вредности непокретности обухвата прикупљање података, обраду података и дефинисање модела за вредновање непокретности.~~

~~(2) За свако појединачно тржиште одређене врсте непокретности одређује се модел за вредновање непокретности, који чине математичка формула, релацијске табеле и вредносни нивои.~~

~~(3) Вредносне зоне су просторна представа вредносних нивоа из става 2. овог члана.~~

~~(4) Завод одређује моделе за вредновање непокретности из става 1. овог члана најмање сваке треће године.~~

~~(5) Податак о одређеној вредности непокретности, са датумом одређивања, уписује се у базу података катастра непокретности.~~

~~(6) Подаци из поступка масовне процене вредности непокретности објављују се на интернет страници Завода.~~

МОДЕЛИ ЗА МАСОВНУ ПРОЦЕНУ ВРЕДНОСТИ НЕПОКРЕТНОСТИ

ЧЛАН 151.

(1) МОДЕЛЕ ЗА МАСОВНУ ПРОЦЕНУ ВРЕДНОСТИ НЕПОКРЕТНОСТИ ЗА РАЗЛИЧИТЕ ВРСТЕ НЕПОКРЕТНОСТИ РАЗВИЈА И ОДРЖАВА ЗАВОД НА ОСНОВУ РЕГИСТРА ЦЕНА НЕПОКРЕТНОСТИ, БАЗА ПОДАТКА ЗАВОДА И ДРУГИХ ДОСТУПНИХ ПОДАТАКА.

(2) ЗАВОД ОДРЕЂУЈЕ МОДЕЛЕ ЗА МАСОВНУ ПРОЦЕНУ ВРЕДНОСТИ НЕПОКРЕТНОСТИ ИЗ СТАВА 1. ОВОГ ЧЛАНА НАЈМАЊЕ СВАКЕ ТРЕЋЕ ГОДИНЕ.

(3) ПОДАТАК О ПРОЦЕЊЕНОЈ ВРЕДНОСТИ НЕПОКРЕТНОСТИ, СА ДАТУМОМ ОДРЕЂИВАЊА, ДЕО ЈЕ ГЕОДЕТСКО КАТАСТАРСКОГ ИНФОРМАЦИОНОГ СИСТЕМА.

(4) ЗА ПОТРЕБЕ ПРАЋЕЊА ПРОМЕНА НИВОА ЦЕНА И ОПШТИХ ТРЖИШНИХ КРЕТАЊА, НА ОСНОВУ МОДЕЛА ЗА МАСОВНУ ПРОЦЕНУ ВРЕДНОСТИ НЕПОКРЕТНОСТИ, ЗАВОД ИЗРАЧУНАВА И ОБЈАВЉУЈЕ РГЗ ИНДЕКС ЦЕНА НЕПОКРЕТНОСТИ ЗА ОДРЕЂЕНЕ СЕГМЕНТЕ ТРЖИШТА.

Регистар цена непокретности

Члан 152.

~~(1) За потребе масовне процене вредности непокретности, Завод води регистар цена непокретности.~~

(~~2~~1) ~~Регистар из става 1. овог члана садржи податке о непокретности преузете из купопродајних уговора и уговора о закупу непокретности, из базе података катастра непокретности у моменту промета, као и додатне податке о тим непокретностима~~ РЕГИСТАР ЦЕНА НЕПОКРЕТНОСТИ ЈЕ ДЕО ГЕОДЕТСКО КАТАСТАРСКОГ ИНФОРМАЦИОНОГ СИСТЕМА И САДРЖИ СТРУКТУИРАНЕ ПОДАТКЕ ИЗ УГОВОРА О ПРОМЕТУ НЕПОКРЕТНОСТИ И УГОВОРА О ЗАКУПУ НЕПОКРЕТНОСТИ, ИЗ БАЗА ПОДАТАКА ГЕОДЕТСКО КАТАСТАРСКОГ ИНФОРМАЦИОНОГ СИСТЕМА У МОМЕНТУ ПРОМЕТА, КАО И ДОДАТНЕ ПОДАТКЕ О ТИМ НЕПОКРЕТНОСТИМА.

(~~3~~2) ~~Подаци о непокретности који су садржани у бази података катастра непокретности преузимају се посредством WEB сервиса~~ ПРИСТУП ОДРЕЂЕНИМ СЕТОВИМА ПОДАТАКА ИЗ РЕГИСТРА ЦЕНА НЕПОКРЕТНОСТИ ЗАВОД ОБЕЗБЕЂУЈЕ ПУТЕМ АПЛИКАЦИЈЕ ЗА ЈАВНИ УВИД И ПУТЕМ WEB СЕРВИСА РЕГИСТРОВАНИМ КОРИСНИЦИМА (ЕЛЕКТРОНСКОГ ШАЛТЕРА И РЕГИСТРА ЦЕНА), А У СКЛАДУ СА ПОДЗАКОНСКИМ АКТОМ КОЈИМ СЕ БЛИЖЕ УРЕЂУЈЕ ПОСТУПАК, НАЧИН И МЕТОДОЛОГИЈА ЗА МАСОВНУ ПРОЦЕНУ ВРЕДНОСТИ НЕПОКРЕТНОСТИ.

(~~4~~ 3) Подаци из регистра цена непокретности чувају се у бази података десет година од дана уноса података у регистар, а након истека тог рока трајно се чувају у дигиталном архиву Завода.

(~~5~~ 4) Јавни бележник је дужан да за потребе из става 1. овог члана унесе у регистар цена непокретности податке из уговора о купопродаји и уговора о закупу и друге податке о непокретности прописане подзаконским актом, као и да достави скениране уговоре.

(~~6~~ 5) Унос података и достава уговора из ~~става 5.~~ СТАВА 4. овог члана врши се путем интернет апликације коју обезбеђује Завод.

Члан 153.

(1)Топографско-картографска база података јесте подсистем геодетско-катастарског информационог система, који се у информатичком смислу израђује и одржава у складу са подзаконским актом којим се уређује геодетско-катастарски информациони систем.

(2) Топографско-картографска база података формира се за територију Републике Србије из података топографског премера и других извора и намењена је за израду топографско- картографских производа.

(3) Топографско-картографска база података нарочито садржи:

1) дигитални модел терена;

2) дигитални ортофото;

3) основни топографски модел.

(4) За потребе ажурирања топографско-картографске базе података из става 1. овог члана, врши се периодично снимање из ваздуха територије Републике Србије и прикупљање података другим методама и поступцима.

(5) Периодично снимање из ваздуха територије Републике Србије, Завод спроводи најмање једном у ~~пет година~~ ТРИ ГОДИНЕ.

Садржина геодетско-катастарског информационог система

Члан 157.

Геодетско-катастарски информациони систем састоји се од подсистема који садрже податке и сервисе података основних геодетских радова, катастра непокретности, адресног регистра, регистра просторних јединица, регистра географских имена, ~~катастра водова~~ КАТАСТРА ИНФРАСТРУКТУРЕ и топографско-картографских података, као и других података у складу са чланом 10. овог закона.

Геодетске подлоге

Члан 170.

(1) Геодетске подлоге из члана 169. став 3. тачка 1) овог закона су:

1) дигитални топографски планови;

2) дигитални ортофото;

3) дигитални модел терена;

4) дигиталне подлоге захтеваног садржаја.

(2) Поред геодетских подлога из става 1. овог члана, за потребе разних врста пројеката у инжењерско-техничким областима, користе се и изводи из базе података геодетско-катастарског информационог система (катастарски план, катастарски план ~~водова~~ ИНФРАСТРУКТУРНИХ И ПОДЗЕМНИХ ОБЈЕКАТА, основна државна карта и остале карте и др.).

Чување података

Члан 172.

Оригиналне и периодичне копије база података основних геодетских радова, катастра непокретности, ~~катастра водова~~ КАТАСТРА ИНФРАСТРУКТУРЕ, топографско-картографске базе, као и документацију у аналогном облику, чува Завод.

Надлежност и овлашћење

Члан 176.

(1) Инспекцијски надзор је надзор над радом геодетске организације и правног субјекта који се бави издавањем картографских публикација.

(2) Инспекцијски надзор врши Завод преко инспектора.

(3) У вршењу инспекцијског надзора над радом геодетске организације инспектор проверава да ли:

1) геодетска организација, која изводи геодетске радове испуњава прописане услове;

2) лице које изводи радове, испуњава прописане услове;

3) су извршени радови у складу са законом и прописаним стандардима, техничким нормативима и нормама квалитета;

4) геодетска организација води дневник радова на прописан начин;

5) је геодетска организација отклонила утврђене недостатке у одређеном року.

(4) Надзор се обавља у просторијама ЗАВОДА, геодетске организације или на терену у току извођења геодетских радова.

(5) У вршењу инспекцијског надзора над правним субјектом који се бави издавањем картографских публикација, инспектор проверава:

1) територију представљања;

2) размер, односно ниво геоинформација;

3) пројекцију и друге математичке елементе;

4) картографске изворе и начин њиховог стицања.

(6) Надзор се обавља у просторијама правног субјекта који се бави издавањем картографских

Члан 177.

(1) У вршењу инспекцијског надзора над радом геодетске организације инспектор је овлашћен да:

1) записником констатује утврђено чињенично стање;

2) ако утврди неправилности, истим записником наложи предузимање мера за њихово отклањање у одређеном року;

3) ако у одређеном року није поступљено по наложеним мерама, забрани извођење одређене врсте геодетских радова, на период од три месеца.;

4) АКО ГЕОДЕТСКА ОРГАНИЗАЦИЈА ПОНОВИ НЕПРАВИЛНОСТИ ИЗ ТАЧКЕ 2) ОВОГ СТАВА У РОКУ ОД ЈЕДНЕ ГОДИНЕ ОД ПРВОБИТНО НАЛОЖЕНИХ МЕРА ЗА ОТКЛАЊАЊЕ НЕПРАВИЛНОСТИ, ЗА УТВРЂЕНУ НЕПРАВИЛНОСТ ГЕОДЕТСКОЈ ОРГАНИЗАЦИЈИ ЗАБРАНИ ИЗВОЂЕЊЕ ГЕОДЕТСКИХ РАДОВА, НА ПЕРИОД ОД ЈЕДНОГ МЕСЕЦА.

(2) За забрану извођења радова из става 1. овог члана инспектор доноси решење.

(3) У вршењу инспекцијског надзора над правним субјектом који се бави издавањем картографских публикација, инспектор је овлашћен да:

1) обустави издавање и стављање у промет картографске публикације и одреди рок за отклањање утврђене неправилности;

2) забрани издавање и стављање у промет картографске публикације;

3) предузме друге мере утврђене законом.

(4) За обуставу и забрану издавања и стављања у промет картографских публикација инспектор доноси решење.

(5) Против решења инспектора може се изјавити жалба Заводу, у року од осам дана од дана достављања решења.

(6) Жалба изјављена против решења инспектора не задржава извршење решења.

(7) Против решења Завода донетог по жалби из става 5. овог члана, може се покренути управни спор у року од 30 дана од дана достављања решења.

Управни спор

Члан 180.

(1) Против другостепених решења донетих у складу са одредбама овог закона може се водити управни спор.

(2) Када се управни спор води против другостепеног решења донетог у поступку оснивања или обнове катастра непокретности, оснивања ~~катастра водова~~ КАТАСТРА ИНФРАСТРУКТУРЕ, као и њиховог одржавања, Завод по службеној дужности на непокретности, односно ~~воду~~ ИНФРАСТРУКТУРНОМ И ПОДЗЕМНОМ ОБЈЕКТУ уписује забележбу ради чињења видљивим да је управни спор покренут.

Члан 181.

(1) Директор Завода прописује:

1) садржину и начин рада код израде и контроле техничке документације за извођење геодетских радова и вршење стручног надзора;

1а) начин и поступак вршења инспекцијског надзора;

2) садржину и начин вођења дневника радова;

3) издавање и одузимање овлашћења за снимање из ваздушног простора територије Републике Србије;

4) добијање и престанак важења лиценце за рад геодетске организације, геодетске лиценце, вођење евиденције о лиценцама, садржај и облик печата, геодетске лиценце и легитимације за идентификацију;

5) техничке нормативе, методе и начин рада код извођења основних геодетских радова;

6) техничке нормативе, методе и начин рада који се примењују у катастарском премеру;

7) начин и поступак катастарског класирања и бонитирања земљишта;

8) техничке нормативе, методе и начин рада код оснивања, обнове и одржавања катастра непокретности;

9) брисана је (види члан 74. Закона - 96/2015-11)

10) техничке нормативе, методе и начин рада код премера, оснивања и одржавања ~~катастра водова~~ КАТАСТРА ИНФРАСТРУКТУРЕ;

11) садржај, формирање и одржавање геодетско-катастарског информационог система;

12) начин чувања, увида и издавања података, као и начин, услове и критеријуме коришћења средстава за рад и примања запослених и опремање Завода;

13) техничке нормативе, методе и начин рада код топографског премера, садржину, облик и размеру топографско-картографских производа и поступак издавања картографских публикација;

14) техничке нормативе, методе и начин рада код премера државне границе, садржај и начин вођења регистра државне границе;

15) ближе критеријуме, поступак, начин и методологију за процену вредности непокретности;

16) начин израде и садржину геодетских подлога у инжењерско-техничким областима;

16а) поступак, методе и начин рада у области геомагнетизма и аерономије;

17) друге техничке нормативе, методе и начин рада у области државног премера и ~~катастра непокретности и водова~~ КАТАСТРА НЕПОКРЕТНОСТИ И КАТАСТРА ИНФРАСТРУКТУРЕ.

Члан 183.

(1) Новчаном казном од 100.000 до 500.000 динара казниће се за прекршај геодетска организација која има својство правног лица, ако:

1) изводи геодетске радове, а не испуњава прописане услове за рад или радове изводи лице које за те радове не испуњава прописане услове (члан 13. и члан 17. став 7);

2) не пријави почетак извођења радова [члан 18. став 1. тачка 3)];

3) не отклони у одређеном року утврђене неправилности у поступку прегледа и пријема радова и у поступку вршења надзора [члан 18. став 1. тачка 4)];

4) ~~не пријави Заводу промену седишта, адресе пословног простора ван седишта, назива и сваку другу промену која је од значаја за њен рад, у року од 15 дана од дана настале промене (чл. 18. став 1. тачка 5)~~ НЕ ПРИЈАВИ ЗАВОДУ ПРОМЕНУ ПОСЛОВНОГ ИМЕНА, ОДНОСНО НАЗИВА, ПРАВНЕ ФОРМЕ, СЕДИШТА, АДРЕСЕ ПОСЛОВНОГ ПРОСТОРА ВАН СЕДИШТА, ПРОМЕНУ БРОЈА ЗАПОСЛЕНИХ ЛИЦА, ГЕОДЕТСКИХ ИНСТРУМЕНАТА И СВАКУ ДРУГУ ПРОМЕНУ КОЈА ЈЕ ОД ЗНАЧАЈА ЗА ЊЕН РАД, У РОКУ ОД 15 ДАНА ОД ДАНА НАСТАНКА ПРОМЕНЕ [(ЧЛАН 18. СТАВ 1. ТАЧКА 5)];

5) не достави елаборат о извршеним радовима, односно записник о извршеном увиђају у поступку одржавања катастарског премера, одржавања премера водова и оснивања катастра непокретности у утврђеном року [члан 18. став 1. тачка 6)];

6) не истакне распоред радног времена и времена предвиђеног за рад са странкама и не придржава га се [члан 18. став 1. тачка 7)];

7) - брисана -

8) користи геодетски инструмент за извођење геодетских радова без документа о његовој исправности [члан 18. став 1. тачка 9)];

8а) лицу које врши стручни или инспекцијски надзор над радом геодетске организације и Заводу када врши преглед и пријем радова, не стави на увид техничку и другу документацију и не омогући несметано вршење надзора и прегледа радова [члан 18. став 1. тачка ~~9~~ 10)];

8Б) ПО ЗАХТЕВУ ИНСПЕКТОРА НЕ САЧИНИ И НЕ ДОСТАВИ ИЗВЕШТАЈ О САМОПРОВЕРИ ИСПУЊЕНОСТИ ЗАХТЕВА ИЗ КОНТРОЛНЕ ЛИСТЕ И САМОПРОЦЕНИ РИЗИКА, У РОКУ ОД 15 ДАНА ОД ДАНА ПРИЈЕМА ЗАХТЕВА [члан 18. СТАВ 1. ТАЧКА 11)];

9) не води евиденцију примљених захтева странака [члан 18. став 2. тачка 1)];

10) одбије захтев странке без оправданог разлога [члан 18. став 2. тачка 2)];

11) не обавести Завод о спречености обављања послова која траје дуже од једног месеца, у року од три дана од дана настанка разлога спречености [члан 18. став 2. тачка 3)].

(2) За прекршај из става 1. овог члана казниће се и одговорно лице у геодетској организацији која има својство правног лица, новчаном казном од 25.000 до 50.000 динара.

(3) Новчаном казном од 30.000 до 250.000 динара казниће се за прекршај из става 1. овог члана предузетник-оснивач геодетске организације која нема својство правног лица.

(4) Новчаном казном од 100.000 до 500.000 динара казниће се за прекршај правно лице које изда или стави у промет картографску публикацију без претходно прибављене сагласности Завода (члан 156. став 3).

(5) За прекршај из става 4. овог члана казниће се и одговорно лице у правном лицу, новчаном казном од 25.000 до 50.000 динара.

Члан 184.

(1) Правно лице казниће се за прекршај новчаном казном од 100.000 до 250.000 динара, ако:

1) не дозволи приступ непокретностима лицима која раде на пословима државног премера и катастра непокретности (члан 46. став 1. и члан 115. став 3);

2) не обележи на прописан начин видним и трајним међним белегама граничне тачке парцеле (члан 49. став 1);

3) не пријави у прописаном року насталу промену на непокретности (члан 117. став 1);

4) не обавести у прописаном року Завод о извођењу грађевинских или других радова који могу оштетити или уништити геодетску белегу или смањити могућност њеног коришћења (члан 120. став 1);

5) не обавести у прописаном року Завод о сваком оштећењу, уништењу, померању или измештању геодетских белега (члан 120. став 3);

6) не омогући коришћење документације о ~~водовима~~ ИНФРАСТРУКТУРНИМ И ПОДЗЕМНИМ ОБЈЕКТИМА којом располаже (члан 138. став 3);

7) не пријави у прописаном року насталу промену на ~~воду~~ ИНФРАСТРУКТУРНОМ И ПОДЗЕМНОМ ОБЈЕКТУ(члан 147. став 1);

8) подземне водове затрпа пре него што се изврши њихово геодетско мерење (члан 147. став 4);

(2) За прекршај из става 1. овог члана казниће се и одговорно лице у правном лицу, новчаном казном од 15.000 до 30.000 динара.

(3) Предузетник - оснивач радње казниће се за прекршај из става 1. овог члана, новчаном казном од 20.000 до 100.000 динара.